Leijonakaarti

Leijonakaarti () on The Walt Disney Companyn animaatiosarja, joka on jatkoa Leijonakuningas-trilogialle. Sarjan ensimmäinen tuotantokausi esitettiin 22. marraskuuta 2015 – 15. tammikuuta 2016, toinen tuotantokausi 7. heinäkuuta 2017 – 22. huhtikuuta 2019 ja kolmas tuotantokausi 3. elokuuta 2019 – 3. marraskuuta 2019.

Sarjan suomenkieliset dubbaukset on ohjannut Markus Bäckman ja tunnusmusiikin laulaa Antti L. J. Pääkkönen. Sarjan on kääntänyt Jukka Jaatinen.

 Juoni 

Sarja kertoo Kionista, Simban ja Nalan nuoremmasta pennusta, joka valitaan johtamaan Leijonakaartia. Kaartin tehtävä on puolustaa elämäntietä (luonnon tasapainoa) ja Jylhämaata ahneilta vihollisilta, kuten hyeenoilta, korppikotkilta, sakaaleilta ja krokotiileilta.

 Hahmot ja ääninäyttelijät 
 Leijonakaarti 
 Kion (engl. Max Charles, suom. Luca Elshout) on Simban ja Nalan pentu, joka johtaa Leijonakaartia. Hänellä on karjaisun lahja, jota käyttäessään kaikki menneisyyden suuret leijonat yhtyvät hänen karjaisuunsa ja vahvistavat sitä.
 Bunga (engl. Joshua Rush, suom. Juhana Vaittinen ja Luca Vieri) on mesimäyrä, Timonin ja Pumban ottolapsi ja Kionin paras ystävä. Hän on Leijonakaartin urhein jäsen.
 Fuli (engl. Diamond White, suom. Viivi Helisalo) on gepardi ja kaartin nopein jäsen.
 Beshte (engl. Dusan Brown, suom. Lassi Hirvonen) on virtahepo ja kaartin vahvin jäsen.
 Ono (engl. Atticus Shaffer, suom. Akseli Lehtinen (dialogi) ja Aksu Palmén (laulu)) on tarkkanäköinen lehmähaikara, joka toimii kahden ensimmäisen kauden ajan kaartin tarkkanäköisimpänä jäsenenä, ja kolmannella kaudella kaartin älykkäimpänä jäsenenä.
 Anga (engl. Bryana Salaz, suom. Raili Raitala) on gasellikotka, josta tuli kolmannella kaudella kaartin uusi tarkkanäköisin jäsen Onon näön vammauduttua.

 Viholliset 
 Janja (engl. Andrew Kishino, suom. Antti Pääkkönen) on hyeenaklaanin nuori johtaja ja Kionin arkkivihollinen kahden ensimmäisen kauden ajan.
 Cheezi (engl. Vargus Mason, suom. Antti L. J. Pääkkönen) on Janjan hyeenaklaanin pienikokoisin jäsen ja ns. ”hullu”.
 Chungu (engl. Kevin Schon, suom. Pasi Ruohonen) on Janjan hyeenaklaanin vahvin, mutta tyhmin jäsen.
 Nne (engl. Beau Black, suom. Jukka Rasila) on Janjan hyeenaklaanin jäsen, josta tuli kerran väliaikaisesti Janjan oikea käsi.
 Tano (engl. Dee Bradley Baker, suom. Sasu Moilanen) on Janjan hyeenaklaanin jäsen ja Nnen hyvä ystävä.
 Mzingo (engl. Jonny Rees, suom. Jarmo Koski) on Janjan vakooja ja korppikotkien johtaja.
 Mwoga (engl. Cam Clarke, suom. Sasu Moilanen) on Mzingon oikea käsi.
 Reirei (engl. Ana Gasteyer, suom. Nina Tapio) on Varjonmaalla asuva nokkela sakaali.
 Goigoi (engl. Phil LaMarr, Jukka Rasila) on Reirein uninen kumppani.
 Dogo (engl. Jacob Guenther, suom. Waltteri Helisalo) on yksi Reirein ja Goigoin pennuista.
 Kijana (engl. Amber Hood) Dogon sisko ja ilmeisesti Reirein ainoa naaraspuolinen pentu.
 Zira (engl. Nika Futterman, suom. Katja Aakkula) on Varjonmaahan karkotettu ilkeä leijona, joka yrittää saada Kionin kääntymään puolelleen.
 Nuka (engl. Andy Dick) on Ziran vanhin jälkeläinen. Luonteeltaan yksinkertainen, arka ja kateellinen sisaruksilleen, joita Zira suosii häntä enemmän.
 Vitani (engl. Tara Strong) on Ziran keskimmäinen jälkeläinen.
 Kovu (engl. Jason Marsden, suom. Valtteri Turunen) on Ziran poika ja nuorin jälkeläinen.
 Ushari (engl. Christian Slater, suom. Jukka Rasila (dialogi) ja Tero Koponen (laulu) on Jylhämaassa asustava myrkkykäärme, joka toisella kaudella liittoutui Janjan kanssa. Kolmannella kaudella hän arpeutti ja myrkytti Kionin saadakseen hänet kääntymään Scarin tavoin pahaksi.
 Scar (engl. David Oyelowo, suom. Jukka-Pekka Palo) oli kerran Leijonakaartin johtaja. Kionin tavoin, Scarillakin oli karjaisun lahja, mutta hän menetti sen käytettyään sitä pahaan. Toisella kaudella Janja ja Ushari manasivat kuolleen Scarin esiin, saadakseen tältä apua Jylhämaan valloituksessa.

 Yölauma 
 Rani (engl. Peyton Elizabeth Lee (dialogi) ja Lana McKissack (laulu), suom. Saara Lehtonen) on Elämänpuuta suojelevan Yölauman johtaja, ja kuningatar Jannan lapsenlapsi.
 Baliyo (engl. Hudson Yang, suom. Riku Leskinen) on Ranin pikkuveli.
 Surak (engl. Lou Diamond Phillips, suom. Jukka Rasila) on Ranin ja Baliyon setä sekä kuningatar Jannan poika.
 Nirmala (engl. Miki Yamashita, suom. Katja Aakkula) on Yölauman parantaja, joka myös auttaa Kionia parantumaan Usharin myrkystä sekä Onoa saamaan näkönsä takaisin.
 Janna (engl. Shohreh Aghdashloo, suom. Katja Aakkula) on Elämänpuun kuningatar.

 Sivuhahmot 
 Simba (engl. Rob Lowe, suom. Paavo Kerosuo) on Kionin isä ja Jylhämaan kuningas.
 Nala (engl. Gabrielle Union, suom. Katja Aakkula) on Kionin äiti ja Simban puoliso.
 Kiara (engl. Eden Riegel, suom. Ella Leppälä) Simban ja Nalan vanhempi jälkeläinen, Kionin isosisko ja tuleva kuningatar.
 Rafiki (engl. Khary Payton, suom. Jukka Rasila ja Abdesselam Chellaf) on mandrilli, vanha viisas tietäjä ja Simban hyvä ystävä.
 Timon (engl. Kevin Schon, suom. Antti Pääkkönen) on Simban nuoruuden ystävä ja Bungan huoltaja.
 Pumba (engl. Ernie Sabella, suom. Pasi Ruohonen) on Simban nuoruuden ystävä ja Bungan huoltaja.
 Zazu (engl. Jeff Bennett, suom. Sasu Moilanen) on Simban neuvonantajalintu.
 Makini (engl. Landry Bender, suom. Ia Koivisto) on mandrilli, joka on Rafikin oppilas, ja joka kolmannella kaudella matkasi Elämänpuulle Leijonakaartin kanssa, ja josta tuli sinne päästyään paikallinen kuninkaallinen tietäjä.
 Jasiri (engl. Maia Mitchell, suom. Seera Alexander) on Varjonmaalla asustava tyttöhyeena ja Kionin ystävä. Hän ei kuulu Janjan klaaniin.
 Madoa (engl. Maisie Klompus) on Jasirin sisko.
 Basi (engl. Kevin Michael Richardson, suom. Jarmo Koski) on Beshten isä.
 Makuu (engl. Blair Underwood, suom. Jukka Rasila) on krokotiilien nuori johtaja, joka oli alun perin kaartin vihollinen, mutta oppi myöhemmin toimimaan yhteistyössä näiden kanssa.
 Pua (engl. Gerald C. Rivers, suom Sasu Moilanen) on krokotiilien vanha johtaja, jonka Makuu voitti valtataistelussa.
 Mtoto (engl. Justin Felbinger, suom. Waltteri Helisalo) on Leijonakaartia ihaileva norsunpoikanen.
 Mufasa (engl. Gary Anthony Williams, suom. Jarmo Koski) on Kionin isoisä ja Jylhämaan entinen kuningas.
 Tamaa (engl. CJ Byrnes, suom. Antti Jaakola) on Jylhämaassa asustava drongo, joka osaa imitoida useiden eläinlajien ja eläinten ääniä.

 Jaksot 

 DVD-julkaisut 
NimiJulkaisupäivä YhdysvalloissaJulkaisupäivä SuomessaJaksotLeijonakaarti: Karjuu jälleen
(engl. The Lion Guard: Return of the Roar)23.2.201627.5.2016ElokuvaLeijonakaarti: Valjasta voimasi
(engl. The Lion Guard: Unleash the Power)20.9.20162.12.2016Fulin uusi perhe
Viisas Bunga

Katse kateissa

Virtahevon perässä

Utamua etsimässä

Ei ole hyeenaa täpliin katsominenLeijonakaarti: Jylhämaan elämää
(engl. The Lion Guard: Life in the Pride Lands)10.1.201717.2.2017Makuu nousee
Kupatana-juhlat

Bunga ja kuningas

Enää en karju

Mielikuvitusokapi

 Lähteet 
 Suomenkielisessä toteutuksessa mukana olleiden nimet löytyvät DVD -julkaisun lopputeksteistä.
 DVD-julkaisujen yksityiskohtaiset tiedot löytyvät suomalaisista nettikaupoista.

Luokka:2010-luvun yhdysvaltalaiset animaatiosarjat
Luokka:2010-luvun lastenohjelmat
Luokka:Disney Channelin televisio-ohjelmat